	
	



	[image: image2.png]| ACREDITAT

; Cu
§| RECOMANDARI




[image: image1.jpg]


                                                                                    
	
	


Va fi postat pe site-ul posturi.gov.ro, respectiv afişat la sediul unităţii şi postat pe site-ul Spitalului: www.spitalulagrippaionescu.ro
ANUNŢ

CONCURS PENTRU OCUPAREA FUNCŢIEI DE DIRECTOR DE ÎNGRIJIRI DIN CADRUL COMITETULUI DIRECTOR AL SPITALULUI CLINIC DE URGENŢĂ 
„PROF. DR. AGRIPPA IONESCU”
Spitalul Clinic de Urgenţă "Prof. dr. Agrippa Ionescu", cu sediul în municipiul Bucureşti, str. Arh. Ion Mincu nr.7, sectorul 1, denumit în continuare ”Spitalul”, organizează, în conformitate cu prevederile Legii 95/2006, republicată, privind reforma în domeniul sănătăţii, cu modificările şi completările ulterioare, ale Ordinului Ministrului Sănătăţii Publice nr. 284/2007 privind aprobarea Metodologiei - cadru de organizare şi desfăşurare a concursurilor/examenelor pentru ocuparea funcţiilor specifice comitetului director din spitalele publice, cu modificările şi completările ulterioare, concurs pentru ocuparea funcţiei de director de îngrijiri din cadrul Comitetului Director al Spitalului
La concurs/examen pentru ocuparea postului vacant se pot înscrie candidaţii care îndeplinesc, cumulativ, criteriile generale şi specifice prevăzute de legislaţia în vigoare, precum:

· au cetăţenia română şi domiciliul stabil în România;

· cunosc bine limba română, scris și vorbit;

· au capacitate de muncă în conformitate cu prevederile Legii nr. 53/2003 – Codul muncii, republicată, cu modificările și completările ulterioare;

· îndeplinesc condițiile de studii, de vechime în specialitate și, după caz, alte condiții specifice potrivit cerințelor postului scos la concurs, inclusiv condițiile de exercitare a profesiei;

· nu au fost condamnați definitiv pentru săvârșirea unei infracțiuni contra umanității, contra statului ori contra autorității, infracțiuni de corupție, de serviciu sau în legătură cu serviciul, infracțiuni de fals ori contra înfăptuirii justiţiei, infracțiuni săvârșite cu intenție care ar face o persoană candidată la post incompatibilă cu exercitarea funcției pentru care candidează;

· nu execută o pedeapsă complementară prin care le-a fost interzisă exercitarea dreptului de a ocupa funcția, de a exercita profesia sau meseria ori de a desfășura activitatea de care s-au folosit pentru săvârșirea infracțiunii sau față de care nu s-a luat măsura de siguranță a interzicerii ocupării unei funcții sau a exercitării unei profesii;

· nu au fost condamnate definitiv pentru săvârșirea vreuneia din infracțiunile prevăzute la art. 1 alin (2) din Legea 118/2019 privind Registrul național automatizat cu privire la persoanele care au comis infracțiuni sexuale, de exploatare a unor persoane sau asupra minorilor, precum și pentru completarea Legii nr. 76/2008 privind organizarea și funcționarea Sistemului Național de Date Genetice Judiciare, cu modificările ulterioare, pentru domeniile prevăzute la art. 35 alin. (1) lit. h) din Hotărârea Guvernului nr. 1336/2022 pentru aprobarea Regulamentului-cadru privind organizarea și dezvoltarea carierei personalului contractual din sectorul bugetar plătit din fonduri publice;
· au o stare de sănătate corespunzătoare postului pentru care candidează, atestată pe baza adeverinţei medicale eliberate de medicul de familie sau a unităţii sanitare abilitate;

· nu au vârsta de pensionare, conform prevederilor Legii nr. 223/2015 privind pensiile militare de stat, cu modificările şi completările ulterioare;

· funcţia de director de îngrijiri este o funcţie de cadru militar în activitate al Serviciului Român de Informaţii, iar câştigătorul concursului trebuie să îndeplinească și criteriile specifice postului scos la concurs, conform legislaţiei militare şi reglementărilor interne;

· să nu se găsească în vreunul din cazurile de nedemnitate sau incompatibilitate prevăzute de lege;

· să fie asistenţi medicali generalişti, moaşe sau asistenţi medicali cu grad principal;

· să dețină gradul principal de cel puțin 2 ani;

· să fie absolvenți de învățământ universitar, cu diplomă de licență sau echivalentă;

· să dețină certificat de membru al Ordinului Asistenţilor Medicali Generalişti, Moaşelor şi Asistenţilor Medicali și aviz anual de liberă practică, 
· să aibă asigurare malpraxis în termen de valabilitate;

· să fie declarați “apt” din punct de vedere psihologic (verificările vor fi efectuate prin Centrul de Psihologie din cadrul SRI);

· să fie declarați “apt” din punct de vedere medical (avizul este eliberat de către structura de ambulatoriu a Spitalului);
· să obţină avizul de securitate în conformitate cu prevederile HG nr. 585/2002, cu modificările şi completările ulterioare (avizul este eliberat de către structura de securitate din cadrul SRI).

NOTĂ:

Încadrarea în Serviciul Român de Informaţii este condiţionată, de asemenea, şi de promovarea unor etape de selecţie specifice instituţiei, respectiv de întrunire a unor condiţii distinctive pentru dobândirea calităţii de cadru militar în activitate al Serviciului (inclusiv în vederea obţinerii avizului de securitate pentru accesul la informaţii clasificate), prevăzute de legislaţia în vigoare (precum Legea nr.80/1995 privind Statutul cadrelor militare, cu modificările şi completările ulterioare, Legea nr.14/1992 privind organizarea şi funcţionarea SRI, cu modificările şi completările ulterioare, Legea nr.182/2002 privind protecţia informaţiilor clasificate, cu modificările şi completările ulterioare, Standardele naţionale de protecţie a informaţiilor clasificate în România, aprobate prin HG nr.585/2002, cu modificările şi completările ulterioare).
Dosarul de înscriere la concurs se depune personal la Secretariatul Spitalului din București, până cel târziu la data de 23.10.2026, ora 1200 și va cuprinde următoarele acte:

a) cererea în care se menţionează funcţia pentru care doresc să concureze;
b) copia actului de identitate aflat în termen de valabilitate, respectiv copii ale certificatului de naştere al candidatului, soțului/soției și fiecărui copil în parte, ale certificatului de căsătorie, precum și, după caz, ale hotărârilor judecătorești privind starea civilă sau a altor documente prin care s-a realizat schimbarea de nume, după caz;
c) copia de pe diploma de studii;
d) copia certificatului de membru al Ordinului Asistenţilor Medicali Generalişti, Moaşelor şi Asistenţilor Medicali din România şi a avizului anual;
e) copia certificatului de absolvire a examenului de grad principal;

f) adeverinţa care atestă vechimea în gradul profesional;

g) Declaraţia pe propria răspundere a candidatului, din care să rezulte că nu a fost condamnat penal pentru fapte care îl fac incompatibil cu funcţia pentru ocuparea căreia doreşte să concureze;

h) Declaraţia pe propria răspundere a candidatului, din care să rezulte că nu se află în stare de incompatibilitate;

i) Cazier judiciar;
j) declaraţia pe propria răspundere că nu a desfăşurat activităţi de poliţie politică, aşa cum este definită prin lege;

k) Certificat de integritate comportamentală din care să reiasă că nu s-au comis infracțiuni prevăzute la art. 1 alin (2) din Legea 118/2019 (original – se obține de la Inspectoratul de Poliție);

l) Adeverință medicală care să ateste starea de sănătate corespunzătoare, eliberată de către medicul de familie al candidatului sau de către unitățile sanitare abilitate cu cel mult 6 luni anterior derulării concursului;

m) Alte documente (precum adeverințe, carnet de muncă etc.) care să ateste confirmarea în specialitate şi vechimea în specialitate;

n) Un proiect de specialitate pe o temă din domeniul de activitate al postului dintre cele menționate în acest anunț;
o) Curriculum vitae – model comun european;

p) Declarația de acceptare și cunoaștere a condițiilor de recrutare.
Copiile actelor prevăzute mai sus se prezintă însoţite de documentele originale, care se certifică pentru conformitate cu originalul.

Lista candidaţilor care, în urma analizei dosarelor de înscriere, au fost validaţi pentru participarea la concurs se afişează la sediul Spitalului.

Candidaţii al căror dosar de înscriere a fost respins pot depune contestaţie în cel mult 24 de ore de la data comunicării rezultatului verificării. Contestaţia se soluţionează în termen de 24 de ore de la data depunerii de către comisia de soluţionare a contestaţiilor, iar rezultatul se afişează la sediul Spitalului.

Concursul sau examenul se desfășoară la sediul Spitalului din București, în data de 30.10.2026, începând cu ora 10.00 și va consta în următoarele probe:

· Testul-grilă/lucrarea scrisă de verificare a cunoştinţelor din legislaţia specifică
; 
· Susținerea proiectului de specialitate pe o temă din domeniul de activitate al postului dintre cele menționate în acest anunț. Proiectul de specialitate trebuie să fie realizat individual de către candidat, să rezolve problemele solicitate într-un volum de maximum 8-10 pagini tehnoredactate pe calculator cu fonturi de 14 şi trebuie să fie depus la înscriere.

· Interviul de selecție.

TEME CADRU PENTRU PROIECTUL/LUCRAREA DE SPECIALITATE:

1. Îmbunătăţirea structurii şi organizării spitalului:

a) Analiza circuitelor funcţionale;

b) Propuneri de îmbunătăţire a structurii şi organizării spitalului;
c) Managementul integrat al activitatii spitalului din punct de vedere al directorului de îngrijiri.
2. Evaluarea serviciilor de sănătate furnizate de spital:

a) Analiza activităţii clinice a spitalului pe tipuri de servicii furnizate;

b) Îmbunătăţirea capacităţii de răspuns a spitalului la nevoile bolnavilor;

3. Evaluarea spitalului din punct de vedere al calităţii:

a) Calitatea serviciilor;

b) Calitatea datelor raportate;

c) Calitatea personalului.

BIBLIOGRAFIE CONCURS
1. Legea nr. 95/2006 privind reforma în domeniul sănătăţii, cu modificările și completările ulterioare;

2. Legea nr. 46/2003 privind drepturile pacientului şi Normele de aplicare aprobate prin Ordinul MSP nr. 1410/2016;

3. Legea nr. 487/2002 - Legea sănătății mintale şi a protecției persoanelor cu tulburări psihice şi Normele de aplicare aprobate prin Ordinul MSP nr. 488/2016.

4. Ordinul ministrului Sănătăţii Publice nr. 1224/2010 privind aprobarea normativelor de personal pentru asistenţa medicală spitalicească, precum şi pentru modificarea şi completarea Ordinului ministrului sănătăţii publice nr. 1778/2006 privind aprobarea normativelor de personal;

5. Ordinul ministrului Sănătăţii Publice nr. 914/2006 pentru aprobarea normelor privind condiţiile pe care trebuie să le îndeplinească un spital în vederea obţinerii autorizaţiei sanitare de funcţionare, cu modificările şi completările ulterioare;
6. Ordinul ministrului Sănătăţii Publice nr. 921/2006 pentru stabilirea atribuţiilor comitetului director din cadrul spitalului public;

7. Ordinul ministrului Sănătăţii Publice nr. 1782/2006 privind înregistrarea şi raportarea statistică a pacienţilor care primesc servicii medicale în regim de spitalizare continuă şi spitalizare de zi, cu modificările şi completările ulterioare;

8. Ordinul ministrului Sănătăţii nr. 1101/2016 privind aprobarea Normelor de supraveghere, prevenire şi limitare a infecțiilor asociate asistenței medicale în unitățile sanitare;
a. Anexa 1 - Cap. I şi Cap. II punctele 6, 7, 12, 13, 14

b. Anexa 3 - Atribuţii în unitățile sanitare cu paturi.
9. Ordinul ministrului Sănătăţii Publice nr. 1761 din 2021 pentru aprobarea normelor tehnice privind curățarea, dezinfecția și sterilizarea în unitățile sanitare publice și private, evaluarea eficacității procedurilor de curățenie și dezinfecție efectuate în cadrul acestora, procedurile recomandate pentru dezinfecția mâinilor în funcţie de nivelul de risc precum și metodele de evaluare a derulării procesului de sterilizare și controlul eficienței acestuia, cu modificările si completările ulterioare
Înainte de începerea testului grilă/lucrării scrise se face apelul nominal al candidaților, în vederea îndeplinirii formalităților prealabile, respectiv verificarea identității. Verificarea identității candidaților se face pe baza cărții de identitate în original sau a oricărui alt document în original care, potrivit legislației române, atestă identitatea, aflat în termen de valabilitate. Candidații care nu sunt prezenți la efectuarea apelului nominal ori care nu fac dovada identității prin prezentarea cărții de identitate sau a oricărui alt document care atestă identitatea, potrivit legii, aflat în termen de valabilitate, se consideră absenți, respectiv respinși.

Pentru a fi declaraţi admişi, candidaţii trebuie să obţină, în cadrul concursului/examenului, media finală cel puţin 7,00, iar la fiecare probă minimum nota 6,00. Media finală a fiecărui candidat se calculează cu două zecimale, ca medie aritmetică a notelor obţinute la probele de evaluare. Pe baza mediilor finale, comisia de concurs stabileşte, în ordinea descrescătoare a mediilor, candidatul admis la concurs. La medii finale egale, departajarea candidaţilor se face pe baza mediei obţinute la testul-grilă/lucrarea scrisă de verificare a cunoştinţelor, iar la menţinerea egalităţii, pe baza notei obţinute la interviul de selecţie. Rezultatul concursului se afişează la sediul Spitalului.
După comunicarea rezultatelor, candidații nemulțumiți au dreptul să conteste rezultatul final al concursului/examenului, cu excepţia interviului de selecţie, în termen de 24 de ore de la data afişării, la sediul Spitalului, sub sancțiunea decăderii din acest drept. Contestaţia se soluţionează de comisia de soluţionare a contestaţiilor în termen de 24 de ore de la data depunerii la secretariatul comisiei de concurs.
Rezultatul contestațiilor, precum şi cel cu mediile finale se afișează la sediul Spitalului.
Candidații au obligația de a se prezenta la secretariatul comisiei de concurs cu documentele care constituie dosarul de înscriere, în original, pentru certificarea acestora, până cel târziu la data și ora organizării Testului-grilă/lucrării scrise. 

Relaţii suplimentare se pot obţine de la secretariatul comisiei de concurs sau la tel. 0377724811.
Managerul Spitalului Clinic de Urgenţă 
"Prof. Dr. Agrippa Ionescu"


Colonel
Prof.Univ.Dr. Valeriu GHEORGHIȚĂ
�





Spitalul Clinic de Urgență


„Prof. Dr. Agrippa Ionescu”


Str. Arh. Ion Mincu nr.7, sector 1, București


Telefon: +4 0377.72.0000. Fax: +4 0377.72.61.69


Mail: secretariat.agrippa@dcti.ro








� se desfăşoară pe durata a cel mult 3 ore şi cuprinde întrebări din bibliografia prezentată

